lflage/wiki-talks huggingface dataset:
Oerlis:Jehannes de Dopertsjerke (Jaroslavl)

message: Goeie. It beskilderjen fan it ynterieur mei in bibelske ensyklopedy begryp ik net. Gr. Drewes (oerlis) 21 mrt 2024, 18.59 (CET)
replies: text: Ik ha de tekst yntusken wat oanpast.--RomkeHoekstra (oerlis) 21 mrt 2024, 19.32 (CET)
thread_title:  Ensyklopedy?
Oerlis:Sotsji

message: Moat it net Sotsji wêze? RomkeHoekstra (oerlis) 28 mrt 2024, 21.51 (CET)
replies: text: Ja, dêr hawwe jo in punt. Ik wit net wat de oaren derfan fine, mar om my mei it wol omneamd wurde. Ieneach fan 'e Esk (oerlis) 28 mrt 2024, 22.06 (CET)
replies: text: :Ik neam it mar om. Ik kom it fan mysels ek noch wol ris tsjin dat ik yn it begjin de 'и' as in y transliterearre en ferbetterje dat no. Mochten der arguminten wêze om yn it gefal fan Sotsji in útsûndering te meitsjen, dan kin it altiten werom draaid wurde.--RomkeHoekstra (oerlis) 29 mrt 2024, 08.26 (CET)
thread_title:  plaknamme.
Oerlis:Jildau Broekens

message: Meidoggers, wat moatte we mei dizze side? Drewes (oerlis) 4 apr 2024, 18.47 (CEST)
replies: text: @Drewes Freegje my ôf wat dizze frou behalve leuk op in plaatsje stean prestearre hat en betsjut foar Fryslân. Om my fuort der mei, Der stiet in hiele list oan Froulju sûnder side lit se dêr immen út kieze. FreyaSport (oerlis) 4 apr 2024, 19.07 (CEST)
thread_title:  Wichtich?
Oerlis:Moä-nalo's

message: Ha jo de nammen fan 'e dielen fan in fûgelskelet ek earne yn in boek of sa? Ik koe ferskillende nammen fan it skelet net fine en fan it boekje fan Sake Roodhuizen waard ik ek net wizer. De einebok is neffens it wurdboek it borstbeen fan in ein, mar of de ravebonke (Coracoid) wol geef Frysk is, gjin idee. De foarkebonke is gewoan letterlik oerset want dy koe ik ek net fine, piipbonke en speakbonke stiene dêr foaroer wol wer yn 't wurdboek. RomkeHoekstra (oerlis) 12 apr 2024, 12.32 (CEST)
replies: text: Nee, Romke, dêr kin ik jo net mei helpe. Ik freegje my trouwens ôf oft der foar al soksoarte dingen wol Fryske nammen besteane; wittenskiplike teksten oer ornitology wurde ornaris ommers net yn it Frysk skreaun. As ik soks sels oersette moast en it stie net yn it wurdboek, dan soe ik de korrespondearjende term yn it Nederlânsk oersette. As dat problematysk wie, soe ik ris sjen nei de betsjutting fan 'e Latynske namme. It kin fansels skoan wêze dat it ek dan noch behelpen bliuwt. As jo der fierder yn dûke wolle, soene jo ris in e-mailtsje stjoere kinne nei de Fryske Akademy en hearre oft dy der nammen foar betocht hawwe. Ieneach fan 'e Esk (oerlis) 13 apr 2024, 20.50 (CEST)
replies: text: :Danke foar jo reaksje. Ik sil ris sjen of ik wat by de Fryske Akademy krije kin. Dan kom ik der wol wer op werom.--RomkeHoekstra (oerlis) 15 apr 2024, 21.19 (CEST)
thread_title:  nammen skeletdielen.
Oerlis:Tonger (god)

message: Aldfrysk tonger of thuner = 'donder'.. De form Tonger is neffens my in útfining fan de Romantyk. De namme komt net foar yn it Leksikon fan Halbertsma. Ek de rjochtekstremist Douwe Kalma is in tige minne boarne. Wat seit Jan de Vries, Religionsgeschichte?Otto S. Knottnerus (oerlis) 15 apr 2024, 14.09 (CEST)
thread_title:  Twivel oer de Fryske namme
Oerlis:Moskeftigen

message: By wikipedy wurdt foar de namme Passeriformes de Fryske namme moskeftigen brûkt. Ik wit net wêr't dat wei komt, mar kloppet dat wol? Soene de passeriformes net de sjongfûgels wêze moatte? RomkeHoekstra (oerlis) 16 apr 2024, 14.32 (CEST)
replies: text: Neffens my kloppet it sa't it hjir op 'e Wikipedy dien is. Safier't ik wit binne de Passeriformes de moskeftigen, wylst de sjongfûgels in legere groep foarmje, it ûnderskift fan 'e Passeri of Oscines. Dat lêste komt oerien mei it Ingelsk, Dútsk en Frânsk, dêr't de Passeri ek songbirds/Singvögel/oiseaux-chanteurs neamd wurde (sjoch :en:Songbird, :de:Singvögel, :fr:Passeri). Wêrom't it Nederlânsk dan de namme zangvogels oan Passeriformes jout, is my in riedsel. Ieneach fan 'e Esk (oerlis) 17 apr 2024, 02.50 (CEST)
thread_title:  Sjongfûgels.
Oerlis:Kimia Kamvari

message: Goeie. Ik wit net hokker nasjonaliteit sy offisjeel hat. Drewes (oerlis) 17 apr 2024, 17.50 (CEST)
replies: text: Ik ek net, der stie sawol Dútsk as Iraansk dat ik ha der beide nasjonaliteiten mar del set, yn elts gefal net Spaansk, dat dy kategory moat der noch ûnder wei. FreyaSport (oerlis) 17 apr 2024, 18.28 (CEST)
thread_title:  Nasjonaliteit 

message: This artist is called Kimia Kamvari, with an m. Thanks! Theklan (oerlis) 18 apr 2024, 11.11 (CEST)
thread_title:  Move request
Oerlis:Landkreis Friesland

message: Kreas, om de krekte namme op te nimmen. Binne der mear lemmas dêr't wy de krekte namme fan tafoegje moatte? Mysha (oerlis) Mysha (oerlis) 18 apr 2024, 15.47 (CEST)
thread_title:  Kreas
Oerlis:Hardenberg (gemeente)

message: Wy hawwe in oanpassing dat der in plak fuort is. Mar wat is der dan bart; is der yn de jierren sechtich in bom op smiten? At de grûn fan de feroaring alinnich is dat der wat ferdwûn is, dan ferlieze wy ynformaasje at wy de namme fuorthelje. Yn stee dêrfan soenen wy earne oars op de side opnimme moatte wat der ea wie, mar no net mear. Mysha (oerlis) Mysha (oerlis) 22 apr 2024, 10.21 (CEST)
replies: text: It doarp Heemse is yn 1966 opslokt troch de stêd Hardenberg, It doarp hat ek gjin kombuorden mear. Ik ha it doarp opnaam yn de navigaasje ûnderoan de side ûnder it kopke "eardere doarpen en buorskippen". FreyaSport (oerlis) 22 apr 2024, 11.29 (CEST)
replies: text: : Tankewol. Ekskús foar it mearwurk; it wie my oerdwers troch de kiel kaam. (De titel giet oer in boek fan Douglas Adams. Der is in lyts stikje oerset yn it Frysk, mar ik wit net mear wêr at it stie.) Mysha (oerlis)
thread_title:  En Amro Bank seach dat it fuort wie
Oerlis:Peter de Grutte

message: Yn 1698 besocht Peter Wenen. Op p. 119-120 draagt tsaar Piter yn Frysk kostúm?
https://ia804701.us.archive.org/9/items/historypetergre00gordgoog/historypetergre00gordgoog.pdf Taksen (oerlis) 26 apr 2024, 13.47 (CEST)
thread_title:  Frieslandish boor
Oerlis:Almelo

message: @Kneppelfreed, It liket der op dat it ynwennertal en oerflakte fan de stêd Almelo op ien bulte goait is mei de gemeente Almelo, wylst de gemeente Almelo grutter is as alline de stêd Almelo. En de stêd Almelo nea likfolle ynwenners ha kin as de gemeente, dat soe betsjutte dat der nimmen yn de doarpen Aadorp, Bornerbroek en Mariaparochie wenje. Datselde jild foar de Oerflakte de oerflakte fan de gemeente is grutter dan de stêd. FreyaSport (oerlis) 5 mai 2024, 10.44 (CEST)
replies: text: Goeie, @FreyaSport, ik hie dy gegevens fan Alle Cijfers fan "Woonplaats Almere". Op dy webside sizze se dat se de gegevens fan it CBS hawwe. Nei alle gedacten hawwe se de ynwenners fan de hiele gemeente ûnder it wenplak beflapt. Ik haw op de CBS side sjoen en dêr de wiken fan Almelo byinoar optelt sûnder Aadorp en Bornerbroek. Mariaparochie stie dêr net yn. Dat falt faaks neffens it CBS ûnder ien fan de buerten fan wenplak Almelo. En even oer it CBS, dy brûkt gauris oare yndielings as de gemeenten sels. By Ljouwert bygelyks falt de buert Blitsaerd, dy't part fan it wenplak Ljouwert is, ûnder de wyk Dokkumer Ie e.o. dêr't ek de doarpen Lekkum, Miedeum en Snakkerbuorren ûnder falt. En de doarpen Himpens en Tearns falle dan wer ûnder de wyk Suderbuorren, wylst dat noch aparte doarpen binne, mar folslein troch Ljouwert omjûn binne. As we de ynwenners fan de wenplakken sekuer hawwe wolle, dan moat dêr dus rekkening mei holden wurde. Gr. Kneppelfreed (oerlis) 5 mai 2024, 22.17 (CEST)
thread_title:  Ynwennertal en oerflakte
Tema oerlis:Fryske sport

message: De Iishal Ljouwert is der al net mear dêr is no de Alvestêdehal foar yn it plak kaam, en Cambuur ferhúzet dizze simmer fan it Cambuurstadion nei it Kooi Stadion!
Mar ik ha gjin rjochten dizze side oan te passen dat as immen oars dit efkes dwaan kin. FreyaSport (oerlis) 11 mai 2024, 12.23 (CEST)
replies: text: Goeie. Net dat ik net even hantlangje wol, mar jo witte sels it bêste wat der oanpast wurde moat. Dan is it it simpelst om even de befeiliging te feroarjen. Ik haw it no fan "allinnich behearders" werombrocht nei "allinnich autobefêstige meidoggers". Neffens my moatte jo der no by kinne. Mocht dat ûnferhoopt net sa wêze, jou dan noch mar even in gil, dan helje ik de befeiliging wol hielendal fuort. Ieneach fan 'e Esk (oerlis) 11 mai 2024, 16.44 (CEST)
replies: text: :@Ieneach fan 'e Esk Tige tank, it is oanpast. FreyaSport (oerlis) 11 mai 2024, 16.55 (CEST)
thread_title:  Fryske stadions en sportfjilden
Oerlis:Digitale Bibleteek foar de Nederlânske Letteren

message: @Drewes, @Ieneach fan 'e Esk, @RomkeHoekstra en @FreyaSport, is "Letteren" wol in geef-Frysk wurd? Frysker jout "Letterkunde" en "Taal- en Letterkunde". Gr. Kneppelfreed (oerlis) 14 mai 2024, 19.07 (CEST)
replies: text: It wol my net oan dat "Letteren" Frysk is. Letterkunde liket my ek better ta.--RomkeHoekstra (oerlis) 14 mai 2024, 19.11 (CEST)
replies: text: :Frysker docht wol faker syn eigen sin, . Jo en  sille jimme deroer besauwe, mar yn it Frysk Hânwurdboek stiet op side 1074 wol deeglik it lemma: "letteren (haadwurd, meartal, [̍lɛtǝrǝn]), letterkunde". Dit wurdboek hat it foar de moade om by ynboargere hollanismen (lykas "leuk") in "H" ta te foegjen, mar dy stiet der hjir net by, dus neffens it Frysk Hânwurdboek is "letteren" blykber geef Frysk. Jo kinne de namme fan dizze side dus weromferoarje, . Ieneach fan 'e Esk (oerlis) 14 mai 2024, 20.41 (CEST)
replies: text: ::@Ieneach fan 'e Esk, okee, dat sil dan wol sa wêze, mar ik haw noch noait immen "letteren" yn it Frysk sizzen heard, teminsten yn myn rûnte. Ik haw dus dochs leaver de foarkar foar "Letterkunde". @Drewes, @RomkeHoekstra en @FreyaSport, wat sizze jim? Kneppelfreed (oerlis) 14 mai 2024, 23.42 (CEST)
replies: text: :::As je it as in wurd yn in sin brûke, dan soe ik jo gelyk jaan, dan fyn ik "letterkunde" ek better. Mar dêr hawwe wy it hjir net oer. It giet hjir om 'e namme fan in organisaasje. Ik bin net tsjin it ferfryskjen fan 'e nammen fan organisaasjes, mar ik fyn wol dat je dan sa ticht mooglik by de oarspronklike foarm bliuwe moatte. En as "letteren" troch de Fryske Akademy akseptearre wurdt as geef Frysk, en dat is sa, dan fyn ik dat it gjin sin hat en sels averjochts wurket om der dan in oar wurd fan te meitsjen. Om my bliuwt it yn dit gefal Letteren. Ieneach fan 'e Esk (oerlis) 15 mai 2024, 00.46 (CEST)
replies: text: :::: Yn it Frysk Wurdboek fan 1992 wurdt letteren noch as letterkunde oerset. In jiermannich letter wurdt it wurd dus al as geef Frysk yn it Frysk Hânwurdboek oernommen. Miskien fersin ik my, mar it wol my oan dat it Nederlânske wurd letteren fral op akademysk nivo en fierder allinne yn nammen brûkt wurdt. Sokke, dochs wol wat âlderwetske, wurden yn in jiermannich tiid mei ham en gram as geef Frysk oer te nimmen fyn ik wat nuver. Ieneach hat gelyk dat by ferfrysking de namme wol safolle mooglik by de oarspronklike foarm bliuwe moat, mar der is (liket my) wol wat rek mooglik. Sa is yn 'e namme hjir ek keazen foar it Fryske wurd bibleteek, wylst it ek (geef) Fryske wurd biblioteek tichter by de oarspronklike foarm komt. It wurd letteren is my te Nederlânsk en ik jou de foarkar oan letterkunde.--RomkeHoekstra (oerlis) 15 mai 2024, 09.22 (CEST)
thread_title:  Letteren?
Berjocht oerlis:Ynfoboks hillige

message: Ik woe hjir boppeoan it fjild 'namme' tafoegje. Mar kin der spitigernôch net mear by komme. RomkeHoekstra (oerlis) 19 mai 2024, 09.05 (CEST)
replies: text: Goeie. Mar "namme" stiet der ommers al yn (4e lemma fan boppen). Ieneach fan 'e Esk (oerlis) 20 mai 2024, 01.07 (CEST)
replies: text: : Ja, sorry, jo ha gelyk hear. Meastentiids stiet de namme boppe, of lit my it sa sizze: yn 'e ynfoboksen dy't ik meast brûk stiet de namme altiten boppe. Ik ha wer net fierder sjoen as my noas lang is en hie dizze al in skoft lyn foar it lêst brûkt en seach no dat de titel oernommen waard (mei hillige tusken heakken) yn 'e ynfoboks. Ik hie earst eefkes it fjirde fjild brûke moatten, mar de fokus lei fuort boppe by it earste fjild.--RomkeHoekstra (oerlis) 20 mai 2024, 08.35 (CEST)
replies: text: :: As it jo better oarsom handiget by it ynfoljen, kinne jo by it skriuwen fan in artikel gerêst de folchoarder fan 'e lemma's oanpasse. Dan wurket de ynfoboks likegoed en it hat fierder gjin ynfloed op it úteinlike oansjen fan 'e ynfoboks op 'e foarkant fan 'e side, want dy bliuwt sa't it yn it berjocht stiet. Ieneach fan 'e Esk (oerlis) 21 mai 2024, 02.14 (CEST)
thread_title:  fjild namme tafoegje.
Oerlis:Durk van der Schaaf

message: It artikel hat gjin boarnen. Dat moat wol. Drewes (oerlis) 22 mai 2024, 21.28 (CEST)
replies: text: Ik haw der al in pear opsnord. Fan ien dêrfan, in wittenskiplike tekst fan Wageningen University, kin ik by de boarnen gjin keppeling werjaan om't it stomme spamfilter de boel tsjinkeard, wylst it fierders altyd alle rotsoai trochlit. It giet om 'e keppeling https://www.google.com/ url?sa=t&source=web&rct=j&opi=89978449&url= https://edepot.wur.nl/388182&ved=2ahUKEwi2s5_RpKKGAxX22QIHHX2bDlcQFnoECBAQAQ&usg=AOvVaw22Ogdn5tt3HcCKHNsfZvpL , mar dan sûnder de spaasjes dy't ik hjir tafoege haw Ieneach fan 'e Esk (oerlis) 23 mai 2024, 00.42 (CEST)
thread_title:  Boarnen
Oerlis:Blankenham

message: Wit immen wat der mis is by it ûnderkopke "ferienings"? Ik kin sa gau net sjen wat dêr ferkeard giet. Alfêst tanke. Kneppelfreed (oerlis) 23 mai 2024, 09.10 (CEST)
thread_title:  Kopke wol net slagje....
Berjocht oerlis:Universele ynfoboks natoergebiet

message: Goeie. Jo hiene de "pog", dat baltsje dat op posysjekaarten de lokaasje oanjout, grien makke. Ik begryp wol wêrom: natoergebiet = natoer = planten = grien. Mar ik haw dêr in praktysk beswier tsjin. Foar natoergebieten brûke we oer it algemien reliëfkaarten, en leechleine gebieten wurde dêrop werjûn yn grientinten. Dat baltsje wurdt dan suver wei tsjin in gelyk kleure eftergrûn. Ik haw der dêrom wer in blau baltsje fan makke. It kin my fierders eins net safolle skele hokker kleur dat ding hat, blau, read, giel, pears, oranje, swart, ik fyn it allegearre bêst, mar yn dit gefal fyn ik grien ûnhandich. Ieneach fan 'e Esk (oerlis) 26 mai 2024, 21.25 (CEST)
P.S.: jo hiene de eftergrûn fan 'e titelbalken ek grien makke. Fyn ik bêst, mar ik haw it wat donkerder makke, want dy kleurtint dy't jo it jûn hiene, joech op myn byldskerm amper ûnderskie mei de rest fan 'e ynfoboks. Ieneach fan 'e Esk (oerlis) 26 mai 2024, 21.28 (CEST)
replies: text: @Ieneach fan 'e Esk, goeie. Ja oer dat baltsje hawwe jo wol wer gelyk oan. Grien baltsje op in grien fjild falt yn it neat. Dus ja ik fyn it bêst dat jo dat wer blau makke hawwe. De kleur fan 'e eftergrûn wie yndie ljocht, ik haw it fan de Nederlânske ferzje oernommen. Witte jo oars wêr't ik de ferskate kleuren fine kin, want ik haw dêr gjin flau benul fan wêr't ik soks fine kin. Alfêst tank. Kneppelfreed (oerlis) 27 mai 2024, 01.33 (CEST)
replies: text: : De Ingelske Wikipedy hat dêr in artikel oer: :en:Web colors. Dêr kinne jo al hiel wat fine. Mar as jo bekend binne mei it ienfâldige tekenprogramma Paint, dat fergees meilevere is op alle kompjûters dy't in Windows-bestjoeringssysteem hawwe, kinne jo dêryn ek sels eltse willekeurige kleur oanmeitsje. Dy wurdt dêr werjûn yn read-, grien- en blautinten. Bgl. de donkerder griene kleur dy't ik de titelbalke fan dizze ynfoboks no jûn haw, wie Read 150, Grien 237 en Blau 137. Dy gegevens kinne jo op 'e webside https://www.rgbtohex.net/ ynfiere en omsette yn 'e heksadesimale wearden dy't de Wikipedy-webside brûkt. Yn dit gefal waard it dan bgl. #96ED89. Ieneach fan 'e Esk (oerlis) 27 mai 2024, 23.33 (CEST)
replies: text: ::@Ieneach fan 'e Esk, tige tank foar de ynformaasje. No bin ik gâns wizer wurden. Kneppelfreed (oerlis) 28 mai 2024, 08.30 (CEST)
thread_title:  Pog